Demetrio la 1-a (Baktrio)

Demetrio la 1-a (en greka: ), nomita ankaŭ Dharmamita, estis grek-baktria/hindgreka ("Yona" en Palia lingvo, "Yavana" en Sanskrito) reĝo (reĝis ĉirkaŭ 200–180 a.K.), kiu regis en areoj el Baktrio ĝis antikva nordokcidenta Hindio. Li estis la filo de la grek-baktria reganto Eŭtidemo la 1-a kaj sukcedis lin ĉirkaŭ 200 a.K., post kio li konkeris etendajn areojn en tio kio estas nuntempe Afganio kaj Pakistano.Oni diras, ke Demetrio fondis Taksila (arkeologia elfosej), kaj ankaŭ Sagala en Panĝabo, kiun ŝajne li nomis Eŭtidemia, laŭ sia patro ("la urbo Sagala, nomita ankaŭ Eŭtidemia" (Ptolemeo, Geografio, VII 1))

Lis neniam estis venkita en batalo kaj estis postmorte kvalifikita kiel la Nevenkebla (Aniketos) sur la moneroj de sia sukcedanto Agatokles.Neniu certa monero de Demetrio la 1-a mem uzis tiun titolon, sed ĝi estis uzita en unu el la certaj moneroj stampitaj de Agatokles, kiu portas sur la inverso la klasikan profilon de Demetrio kronita per la elefanta kranio, kun la legendo DEMETRIOU ANIKETOU, kaj sur la reverso Heraklon kronante sin, kun la diraĵo "de la reĝo Agatokles" (Boppearachchi, Pl 8). Ankaŭ moneroj de la supozita Demetrio la 3-a uzas la titolon "Nevenkebla", kaj tiele estas foje atribuitaj al la sama Demetrio (Whitehead kaj aliaj.) Demetrio la 1-a eble estis komencinto de la Ĝavana epoko, starte en 186–185 a.K., kiu estis uzita por kelkaj jarcentoj poste.

"Demetrio" estis la nomo de almenaŭ du kaj probable tri grekaj helenismaj reĝoj de Baktrio. La multe disputita Demetrio la 2-a de Hindio estis ebla parenco, dum Demetrio la 3-a Aniketos eble de ĉirkaŭ la jaro 100 a.K. estis konata nur el moneroj.

 Notoj 

Kategorio:Eŭropaj budhanoj
Kategorio:Konvertitoj al budhismo
Kategorio:Konvertitoj de paganismo
Kategorio:Homoj de la helenisma epoko
Kategorio:Antikvaj grekoj en Azio